CELEX: E2014J0017
Language: mt
Date: 2015-03-31 00:00:00
Title: Sentenza tal-Qorti tal-31 ta’ Marzu 2015 fil-Kawża E-17/14 — L-Awtorità ta’ Sorveljanza tal-EFTA v Il-Prinċipat tal-Liechtenstein (Nuqqas minn Stat taż-ŻEE/EFTA li jissodisfa l-obbligi tiegħu — Libertà ta’ stabbiliment — Restrizzjonijiet fuq l-eżerċizzju tal-professjoni ta’ “Dentist” fil-Liechtenstein — Proporzjonalità)

22.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 350/5
            
         SENTENZA TAL-QORTI
   tal-31 ta’ Marzu 2015
   fil-Kawża E-17/14
   L-Awtorità ta’ Sorveljanza tal-EFTA v Il-Prinċipat tal-Liechtenstein
   (Nuqqas minn Stat taż-ŻEE/EFTA li jissodisfa l-obbligi tiegħu — Libertà ta’ stabbiliment — Restrizzjonijiet fuq l-eżerċizzju tal-professjoni ta’ “Dentist” fil-Liechtenstein — Proporzjonalità)
   (2015/C 350/08)
   Fil-kawża E-17/14, l-Awtorità ta’ Sorveljanza tal-EFTA v il-Prinċipat ta’ Liechtenstein — APPLIKAZZJONI għal dikjarazzjoni li l-Prinċipat ta’ Liechtenstein naqas milli jwettaq l-obbligi tiegħu li jirriżultaw mill-Artikolu 31 tal-Ftehim tŻEE billi żamm fis-seħħ regoli nazzjonali bħall-Artikolu 63 tal-Att dwar is-Saħħa u d-dispożizzjoni tranżitorja fl-Att dwar ir-revoka ta’ dak l-Artikolu, inkluża l-applikabbiltà tal-Artikolu 63(2) tal-Att dwar is-Saħħa f’dawk l-aspetti, li jeħtieġu li “Dentist” awtorizzat li jkompli fuq din il-professjoni bħala impjegat, taħt is-superviżjoni diretta, it-tagħlim u r-responsabbiltà ta’ dentist kwalifikat bis-sħiħ, il-Qorti, magħmula minn Carl Baudenbacher, President, Per Christiansen (Imħallef-Rapporteur) u Páll Hreinsson, Imħallfin, tat sentenza fil-31 ta’ Marzu 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li l-Prinċipat ta’ Liechtenstein naqas milli jwettaq l-obbligi tiegħu li jirriżultaw mill-Artikolu 31 tal-Ftehim ŻEE billi żamm fis-seħħ l-Artikolu 63 tal-Att dwar is-Saħħa, li jeħtieġ li persuna li jkollha l-kwalifiki msemmija bil-Ġermaniż bħala “Dentist” ikun awtorizzat li jkompli fuq din il-professjoni bħala impjegat, taħt is-superviżjoni diretta, it-tagħlim u r-responsabbiltà ta’ dentist kwalifikat bis-sħiħ (“Zahnarzt”).
            
         
               2.
            
            
               Tordna lill-Prinċipat tal-Liechtenstein biex iħallas l-ispejjeż tal-proċedimenti.